|  |
| --- |
| Dominykas Butvilas |
|  |
| Pilietybė | Lietuva Lietuvis |
| Gimė | 1989 m. sausio 31 d. (34 metai)Lietuvos vėliava Lietuva, Vilnius |
| Europos ralio čempionatas |
| Pirmi metai | 2015 |
| Komanda | Subaru Poland Rally Team |
| Ankstesni čempionatai |
| 2014

2005–2013
1999–2004 | Lenkijos ralio čempionatas
Lietuvos ralio čempionatas (LRČ)
Automobilių slalomas |

**Dominykas Butvilas** (g. 1989 m. sausio 31 d. Vilniuje) − Lietuvos ralio pilotas.

Sportinę karjerą pradėjo 1999 m. būdamas 10 metų. Lenktyniauti pradėjo automobilių slalomo, kalnų lenktynėse.

2004 m. 2009 m. ir 2014 m. startavo 1000 kilometrų lenktynėse.

Dominykas Butvilas, 2012 ir 2013 metais iškovojęs Lietuvos ralio čempiono titulus, 2014 metais tapo pirmuoju nepriklausomos Lietuvos istorijoje lenktynininku, pasirašiusiu sutartį su profesionalia užsienio komanda. D.Butvilas kartu su „Subaru Poland Rally Team" 2014 metais iškovojo Lenkijos vicečempiono titulą, o 2015 metais pirmą kartą startavo Europos ralio čempionate, kuriame ERC2 klasėje užima 3-ąją čempionato vietą ir 7-ąją vietą bendroje ERC įskaitoje.

Ralis
-----

Ralyje pradėjo važiuoti 2005 m. sportiniu automobiliu Subaru Impreza WRX STi, kartu su tėčiu Valdu Butvilu. Dominykas patirties sėmėsi iš tokių garsų lenktynininkų kaip John Haugland, Jakke Honkanen, Luca Rosseti, Michal Kosciuszko. Pagrindinis Dominyko treneris yra Jonas Dereškevičius.

2010–2015 m. važiavo Mitsubishi Lancer Evo X automobiliu kartu su patyrusiu šturmanu Renatu Vaitkevičiumi.

2011 m. LARČ užėmė antrą vietą

2012 m. Lietuvos ralio čempionas su šturmanu Renatu Vaitkevičiumi.

2013 m. antrą kartą iš eilės tapo Lietuvos ralio čempionu.

2014 metų sezoną lietuvis pakviestas tapti pagrindiniu vienos pajėgiausių Lenkijos komandos „Subaru Poland" lenktynininku ir varžytis Lenkijos čempionate. Tai pirmasis Lietuvos ralio lenktynininkas, pasirašęs sutartį su profesionalia užsienio komanda.

2015 m. sezone Dominykas Butvilas startavo Europos ralio čempionate (ERC). Kartu su „Subaru Poland Rally Team" iškovojo prizinę 3 vietą ERC2 klasėje, o absoliučioje čempionato įskaitoje buvo 7-tas. Iš viso 2015 m. sezone D. Butvilas startavo 12-oje ralio varžybų, 9-ose Europos šalyse su trimis skirtingais šturmanais: Renatu Vaitkevičiumi, K. Heller ir P. Mazur.

Nuo 2016 m. važiuoja Škoda Fabia R5 automobiliu.

Laimėjęs penkis iš šešių etapų tapo 2022 m. Lietuvos automobilių ralio čempionato nugalėtoju.

Europos ralio čempionatas (ERC)
-------------------------------

2015 m. sezone Dominykas Butvilas startavo Europos ralio čempionate (ERC) kartu su šturmanu iš Lenkijos Kamil Heller.

Lenkijos „Subaru Poland Rally Team" sudėtyje D. Butvilas buvo vienintėlis pilotas 2014–2015 m. sezonuose. Komanda startavo šešiuose iš dešimties „ERC" čempionato etapų:

* Rally Liepāja–Ventspils, Latvijoje
* SATA Rallye Açores, Azorų salose
* Auto24 Rally Estonia, Estijoje
* Barum Czech Rally Zlín, Čekijoje
* CNP Asfalistiki Cyprus Rally, Kipras
* Seajets Acropolis Rally, Graikija

Liepojos–Venstpilio ralyje D. Butvilas/ K. Heller finišavo 3-ioje vietoje bendroje įskaitoje.

Pergalė Azaorų salų ralio ERC2 klasėje yra vienas didžiausių pasiekimų Lietuvos ralio istorijoje.

### ERC 2015 rezultatai

ERC2 įskaitoje per 6 etapus D. Butvilas laimėjo 26 greičio ruožus. Sezono įskaitoje surinko 151 tašką ir iškovojo 3-ąją vietą.

ERC bendroje įskaitoje per 6 etapus D. Butvilas surinko 45 taškus ir iškovojo 7-ąją vietą.

Pergalės ralyje
---------------

| Nr. | Ralis | Sezonas | Šturmanas | Automobilis |
| --- | --- | --- | --- | --- |
| 1 | Lietuva Kauno ruduo 2013 | 2013 | Renatas Vaitkevičius | Mitsubishi Lancer Evolution X |
| 2 | Lietuva Halls Winter Rally 2017 | 2017 | Renatas Vaitkevičius | Škoda Fabia R5 |
| 3 | Lietuva Rally Aukštaitija 2021 | 2021 | Renatas Vaitkevičius | Škoda Fabia R5 |
| 4 | Lietuva Winter Rally Cup Ignalina 2022 | 2022 RC | Renatas Vaitkevičius | Škoda Fabia R5 |
| 5 | Lietuva Rally Cup Visaginas 2022 | 2022 RC | Renatas Vaitkevičius | Škoda Fabia R5 |
| 6 | Lietuva ORLEN Lietuva Rally 2022 | 2022 | Renatas Vaitkevičius | Škoda Fabia R5 |
| 7 | Lietuva CBet Rally Rokiškis 2022 | 2022 | Renatas Vaitkevičius | Škoda Fabia R5 |
|
| 8 | Lietuva Rally Elektrėnai by aromáma 2022 | 2022 | Renatas Vaitkevičius | Škoda Fabia R5 |
|

Pasiekimai
----------


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| LARČ absoliutus Čempionas |
| --- |
| 2013 |
| 2022 |

 | 

| LARČ čempionas savo klasėje | Metai |
| --- | --- |
| LARČ2 | 2012 |
| LARČ2 | 2021 |
| LARČ2 | 2022 |

 |

Automobiliai
------------

* 2006-2010 m. pilotuotas Subaru Impreza WRX STi2006-2010 m. pilotuotas Subaru Impreza WRX STi
* Nuo 2010 m. pilotuojamas Mitsubishi Lancer Evolution XNuo 2010 m. pilotuojamas Mitsubishi Lancer Evolution X

Šaltiniai
---------

1. ↑  www.domas.lt/trumpa-istorija Archyvuota kopija 2012-10-27 iš Wayback Machine projekto.
2. ↑  www.domas.lt/pasiekimai/[neveikianti nuoroda]
3. ↑